Kaal man sit in wasmasjien vas‘n Kaal man van Australië moes rooi in die gesig die polisie se hulp ontbied nadat hy, terwyl hy glo wegkruipertjie gespeel het, in ŉ wasmasjien geklim het en nie weer kon uitkom nie. Die man van Melbourne het Saterdag in ŉ bo-laaier wasmasjien geklim in ŉ poging om sy meisie te verras wanneer sy by die huis aankom. Hy het egter vasgesit, wat ŉ delikate reddingspoging tot volg gehad het. Die polisie, brandbestryders, paramedici en die plaaslike soek- en reddingseenheid was by die reddingspoging betrokke. Die polisie en reddingspanne moes die man se lyf vol olyfolie smeer om hom uit sy penarie los te wikkel. “Dit was net ŉ speletjie wat verkeerd geloop het. Dit was duidelik vir die man ŉ groot verleentheid,” het sers. Michelle De Araugo, ŉ polisiewoordvoerder, gesê. – SAPA/AFP